**Տանյա Վեբեր** (իտալ.՝ Tania Weber, իրական անունը **Տանյա Սարգարդեր**, ֆիններեն՝ Tanja Sarsgardeer, օգոստոսի 18, 1926(1926-08-18), Հելսինկի, Ֆինլանդիա - նոյեմբերի 20, 2009(2009-11-20), Հռոմ, Իտալիա), ֆինլանդական ծագմամբ իտալացի կինոդերասանուհի և ֆոտոմոդել։ Իտալիայում հայտնի է եղել 1950-1960-ական թվականներին, նկարահանվել է ընդհանուր առմամբ 8 ֆիլմերում։ Կինոկարիերայի ավարտից հետո աշխատել է դիզայներ։

Կենսագրություն
--------------

Տանյա Վեբերը ծնվել է 1926 թվականին Հելսինկիում։ 1950-ական թվականների սկզբերին մասնակցել է մի քանի գեղեցկության մրցույթների, որոնք անցկացվում էին Ֆինլանդիայում։ Նրա վրա ուշադրություն է դարձրել հայտնի իտալացի կինոպրոդյուսեր Կարլո Պոնտին, որը իտալական կինոմատոգրաֆիայի համար բացահայտել է Սկանդինավյան երկրներից մի քանի դերասանուհիների։ Որպես օրինակ կարող է ծառայել շվեդ դերասանուհի Մեյ Բրիթը, որը հետագայում հաջող կարիերա էր ստեղծել կինոյում։

Իր առաջին դերը Տանյա Վեբերը խաղացել է ռեժիսոր Ֆրանչեսկո Դե Ռոբերտիսի «Carica eroica» (1952) ճանապարհորդական ֆիլմում։ Այդ պատկերում նա խաղում էր գլխավոր հերոսուհու Կալինա անունով մի ռուս կնոջ դերը։ Դերասանուհու ամենահետաքրքիր դերը նրա կարիերայի ընթացքում եղել է ռեժիսոր Սթեֆանո Բանզինի «Մեկ օր դատարանում» ֆիլմի Ելենա Բարոնթիի դերը։ Ֆիլմը պատմում է Իտալիայում շրջանային դատարանի մեկ օրվա մասին և բաղկացած է մի քանի էպիզոդներից, որից ամեն մեկը նվիրված է դատավորի կողմից քննվող գործին։ Տանյա Վեբերի հերոսուհին հայտնվում է պատկերի երրորդ էպիզոդում։ Տանյա Բեբերի կարիերայի ընթացքում եղել են նաև դրամատիկական դերեր, ինչպիսին է ռեժիսոր Ռաֆայելո Մատարացոյի «Անիծված կանանց նավը» ճանապարհորդական ֆիլմի գլխավոր հերոսուհի Իզաբելլայի դերը։

Դերասանուհին հայտնվել է տարբեր ֆիլմերի էպիզոդիկ դերերում, որոնցից են ռեժիսոր Ուիլյամ Ուայլերի և «Հռոմեական արձակուրդներ» (1953), ռեժիսոր Մարիո Մաթոլի և հայտնի իտալացի կատակերգու Տոտոյի համատեղ «Աշխարհի ամենածիծաղելի ներկայացումը» (1953), ռեժիսորներ Սթենոյի և Մարիո Մոնիչելլի «Անհավատները» (1953) կատակերգությունում։ Իր վերջին դերը կինոյում դերասանուհին խաղացել է ռեժիսոր Մարիո Կամերնիի «Ոդիսևսի ճանապարհորդությունը» (1954) ֆիլմում։ Կինոդերասանուհու կարիերայի ավարտից հետո Տանյա Վեբերը աշխատել է որպես դիզայներ։

Տանյա Վեբերը 1950-1960-ական թվականներին մեծ ճանաչում ուներ Իտալիայում, դերասանուհին բավականին հաճախակի էր հայտնվում *Tempo*, *Le vostre novelle*, *Film d’oggi*, *Settimo Giorno* ամսագրերում։ Տանյա Վեբերը կինոկարիերայի ավարտից 60 տարի անց շարունակել է մնալ ոճի պատկերակ ժամանակակից իտալացի դերասանուհիների համար։

Ֆիլմագրություն
--------------

| Տարի |  | Անվանում | Բնօրինակ անվանում | Դեր |
| --- | --- | --- | --- | --- |
| 1952 | ֆ | Հերոսական պարտք | *Carica eroica* | Kalina Ifienov |
| 1953 | ֆ | Անհավատները | *Le infedeli* | L'amica di Lulla |
| 1953 | ֆ | Մենք բոլորս այստեղ ենք բնակվում | *Siamo tutti inquilini* | Lulù |
| 1953 | ֆ | Հռոմեական արձակուրդներ | *Roman Holiday* | Francesca (ֆոտոմոդել Իրվինգա, տիտրերում նշված չէ) |
| 1953 | ֆ | Աշխարհի ամենածիծաղելի ներկայացումը | *Il più comico spettacolo del mondo* | Sonia (աղջիկ տրապիցիայում) |
| 1953 | ֆ | Անիծված կանանց նավը | *La nave delle donne maledette* | Isabella |
| 1954 | ֆ | Մեկ օր դատարանում | *Un giorno in pretura* | Elena |
| 1954 | ֆ | Ոդիսևսի ճանապարհորդությունը | *Ulisse* | Eucalicanto |

Չնայած այն բանին, որ նա բավականին լավ կարողանում էր խոսել իտալերեն, իր ակցենտի պատճառով դերերը հնչյունավորում էին այլ դերասանուհիներ։

Ծանոթագրություններ
------------------

1. 1 2  Таня Вебер, биография (чешск.)
2. ↑  Carica eroica (ит.)
3. ↑  Биография Тани Вебер (ит.)
4. ↑  Un giorno in pretura (ит.)
5. ↑  La nave delle donne maledette (ит.)
6. ↑  Il più comico spettacolo del mondo (ит.)
7. ↑  Settimo Giorno Magazine (Italy) (4 February 1954) (анг.)
8. ↑  Mostra del Cinema di Venezia, 60 anni di gioielli da favola sul red car (ит.)
9. ↑  Mostra del Cinema Venezia: 60 anni di anelli con diamanti (ит.)

Արտաքին հղումներ
----------------

* Տանյա Բեբերի լուսանկարը Իտալիայի Սենատ կայքում
* Տանյա Վեբեր (անգլ.) *Internet Movie Database* կայքում
* «Tania Weber» (չեխերեն)։ ČSFD։ Վերցված է 2014-10-29

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database · ԿինոՊոիսկ |

 |